Kiki klaar met Pretoria en die drama: ‘Ek’s uit’Mel en Kiki tydens Donderdagaand se episode. Zanzibar sien nie gou weer vir Kiki nie. Maar dit klink ook nie óf Pretoria óf sy Real Housewives meer baie van haar te sien gaan kry nie. Kiki het in Donderdagaand se episode van Die Real Housewives van Pretoria tot haar medehuisvroue se skok aangekondig dat sy en haar gesin nie meer Pretoria toe gaan trek nie en dat Renske se lank verwagte markdag haar laaste geleentheid saam met die Pretoriase huisvroue sal wees. “Dis omdat die drama nooit einde kry nie,” verduidelik Kiki dan aan die kamera. “Ek het met die idee gekom dat my kinders hier gaan skool gaan en ek gaan ŉ lewe hier begin, maar as dít die tipe gedrag en styl is waarmee Pretoriase mense rol… ek wil nie deel wees daarvan nie,” het Kiki om ŉ tafel tydens haar glansgeleentheid by die Sheraton Hotel gesê kort nadat Mel en Rhona weer tot vervelens toe na mekaar gehap het. Kiki tydens Donderdagaand se episode. “Wat beteken dit vir ons?” wou ’n geskokte (en uitgevatte) Mel dan by Kiki weet. “Dit beteken I’m out,” verduidelik Kiki. “Wil jy ons almal nooit weer sien nie?” vra Mel. “Nee,” antwoord Kiki ongeërg. “Dis interessant,” is Mel se reaksie daarop. “Ek het lief geword vir Kiki… Sjoe, my hart. Ek dink dis hoe dit voel as ŉ mes deur jou hart gaan,” het Mel egter later aan die kamera gesê. “Ek dink nie dis regverdig nie,” is Rhona se reaksie op Kiki se nuus. “Ek dink ek en Mel het net ŉ geleentheid nodig [om te gesels] en dis hoekom ek vir Mel spa toe genooi het. “Gee ons net ŉ kansie. Daar was nog nie ŉ geleentheid om dit te doen nie.” Die huisvroue tydens Donderdagaand se episode. Mel voeg dan by dat mense by haar en Rhona en hulle geredekawel kan leer. “Ons kan aanhou stry en aanhou stry sonder om mekaar in die gesig te slaan… “Partykeer moet jy jou man staan. Jy kan nie net gaan as dinge moeilik raak nie.” “Nie een van hierdie vrouens is eerklikwaar pret nie, en ek is hier om pret te hê,” sê Kiki later aan die kamera. Dit is egter presies wat dan later in die episode gebeur tydens Rhona se verjaardagpartytjie. Kiki, Renske en Marié kuier heerlik saam met Rhona en haar vriendinne tydens die partytjie op ŉ dak in die Jakarandastad en dit lyk of Kiki en Rhona se vriendskap blom. Mel het egter besluit om nié die partytjie by te woon nie. Marié, Kiki, Renske en Rhona tydens Donderdagaand se episode. “Dit kan net een van drie dinge wees: Mel is jaloers op my en Rhona se vriendskap; Mel hou eenvoudig net nie van Rhona nie óf dit is die vibe tussen my en Mel ná my funksie,” sê Kiki aan die kamera oor Mel se besluit om nie die partytjie by te woon nie. Die Real Housewives van Pretoria is elke Donderdagaand om 20:00 op kykNET, DStv-kanaal 144, te sien. Dit word ook op DStv CatchUp uitgesaai. SKAKEL IN vanaand om 20:00: #RHOPTA_Kiki laat die dames snak na hul asems in hierdie week se #RHOPTA. ???????? ???? https://bit.ly/3NtKg5E Posted by kykNET on Thursday, December 22, 2022